**MINISTRIA E ARSIMIT DHE SPORTIT**

**AGJENCIA E SIGURIMIT TË CILËSISË SË ARSIMIT PARAUNIVERSITAR**

**PROGRAMI I ZHVILLIMIT PROFESIONAL**

**PËR MARRJEN E KATEGORIVE TË KUALIFIKIMIT TË MËSUESVE**

**TË LËNDËS HISTORI**

**2022**

1. **HYRJE**

Aftësia e mësuesve për ta bërë arsimimin e nxënësve, “preokupimin” kryesor të ditës, kërkon përkushtim, përgjegjshmëri dhe standarde të larta në punë dhe sjellje. Mësuesit veprojnë me ndershmëri dhe integritet, kanë njohuri të forta përmbajtësore, përdorin dijet dhe aftësitë e tyre, por në të njëjtën kohë përditësojnë njohuritë nëpërmjet vetëvlerësimeve të vazhdueshme, krijojnë marrëdhënie pozitive profesionale dhe punojnë me prindërit në interesin më të mirë të nxënësve të tyre.

Programi i zhvillimit profesional për efekt marrjen e kategorive të kualifikimit të mësuesve të lëndës së historisë është hartuar nga grupi i punës, i ngritur nga Agjencia e Sigurimit të Cilësisë së Arsimit Parauniversitar (ASCAP) për t’u ardhur në ndihmë të gjithë mësuesve të lëndës së historisë në përgatitjen për testimin kombëtar për marrjen e kategorive të kualifikimit si dhe të gjitha Drejtorive Rajonale të Arsimit Parauniversitar dhe Zyrave Vendore të Arsimit Parauniversitar për të organizuar zhvillimin profesional për të gjithë mësuesit që do të hyjnë në këtë proces.

Ky program është hartuar në përgjigje të kërkesave që MAS ka vendosur për mësuesit që kualifikohen. Programi është hartuar duke mbajtur parasysh sefushat kryesorenë të cilat testohen njohuritë dhe aftësitë e mësuesve janë:

* dokumentacioni zyrtar[[1]](#footnote-2) shkollor, i cili ka të bëjë me veprimtarinë mësimore - edukative të mësuesve në shkollë;
* programe lëndore të historisë;
* aspekte të pedagogjisë, metodologjisë dhe përdorimit të TIK-ut në procesin mësimdhënie – nxënie të lëndës së historisë;
* aspekte të etikës dhe të komunikimit;
* aspekte të drejtshkrimit të gjuhës shqipe;
* përmbajtja shkencore e lëndës, sipas programeve lëndore të historisë.

1. **QËLLIMI I PROGRAMIT**

Qëllimi i hartimit të programit të zhvillimit profesional të mësuesve për efekt kualifikimi është:

* të ofrojë një program orientues për t’u ardhur në ndihmë të gjithë mësuesve të lëndës së historisë në arsimin parauniversitar për të realizuar veprimtaritë kualifikuese dhe trajnuese, si dhe DRAP-eve, ZVAP-ve, për të organizuar zhvillimin profesional të mësuesve. Në këtë aspekt programi mund të plotësohet nga DRAP-et, ZVAP-të, përkatëse, sipas kushteve dhe mundësive konkrete;
* të ofrojë një program të detyruar, për mësuesit që këtë vit do të marrin kategoritë e kualifikimit, në mënyrë që ata të realizojnë një përgatitje, për të përballuar me sukses kërkesat që ka testimi kombëtar.

***Nëpërmjet këtij programi mësuesi:***

* njeh dhe zbaton legjislacionin arsimor e në mënyrë të veçantë risitë më të fundit të reformës arsimore;
* zotëron kompetencat, bazuar në standardet profesionale të mësuesit, për të ndikuar drejtpërdrejt në efektivitetin e procesit mësimor, për një mësimdhënie të suksesshme;
* demonstron aftësitë në fushën pedagogjike për përzgjedhjen e metodave për organizimin e klasës, për shtjellimin e koncepteve, për nxitjen e diskutimeve, për përdorimin e teknikave të vlerësimit të nxënësve etj.;
* tregon përgjegjshmëri në njohjen e koncepteve, kompetencave dhe ligjësive të lëndës, si dhe të zbatimit të tyre në praktikë, në përputhje me specifikat e moshës së nxënësve dhe të klasës ku japin mësim;
* njeh konceptin e gjithëpërfshirjes dhe demonstron përfshirjen e nxënësve në procesin mësimor dhe në aktivitetet e shkollës;
* demonstron zbatimin e rregullave të etikës dhe komunikimit në punën e tyre në shkollë;
* zotëron zbatimin e rregullave drejtshkrimore të gjuhës shqipe gjatë procesit të mësimdhënie-nxënies;
* përdor aftësitë e TIK-ut, si një nga risitë më të fundit në mësimdhënien bashkëkohore.

1. **PËRMBAJTJA E PROGRAMIT**

Programi është strukturuar sipas fushave kryesore të zhvillimit profesional, të përmendura më sipër. Për të qenë lehtësisht i përdorshëm, programi është paraqitur sipas një formati të caktuar. Për secilën fushë, përcaktohen:

* kompetencat profesionale, si dhe rezultatet e pritshme për realizimin e këtyre kompetencave të fushës/lëndës;
* literatura përkatëse rekomanduese në funksion të përvetësimit të kompetencave të fushës.

Përshkallëzimi i njohurive dhe aftësive profesionale, të cilat lidhen me kompetencat e secilës fushë/lëndë të testimit, do ta ndihmojnë mësuesinqë të identifikojë çështjet në të cilat duhet të përqendrohet.

|  |  |
| --- | --- |
| **FUSHA “DOKUMENTACIONI ZYRTAR SHKOLLOR”** | |
| **Kompetenca**  **“Zbatimi me përgjegjshmëri i kërkesave të legjislacionit dhe dokumentacionit shkollor”** | **Literatura e rekomanduar** |
| **Rezultate të pritshme**  *Mësuesi i historisë:*   * zotëron ligjin për sistemin arsimor parauniversitar dhe Rregulloren për funksionimin e Institucioneve Arsimore Parauniversitare në Republikën e Shqipërisë. * zbaton legjislacionin, udhëzimet dhe rregulloret për hartimin dhe zbatimin e kurrikulës shkollore; * zbaton legjislacionin, udhëzimet dhe rregulloret për personelin e shkollës; * demonstron zbatimin konkret të udhëzimeve të MAS në funksion të përmirësimit të procesit të mësimdhënie-nxënies; * zbaton etikën profesionale të mësuesit; * respekton të drejtat dhe liritë e nxënësit; * respekton detyrat, të drejtat dhe liritë e mësuesit; * zbaton rregulloret dhe udhëzimet për zhvillimin profesional të mësuesit. | * Ligji nr. 69/2012 “Për sistemin arsimor parauniversitar në Republikën e Shqipërisë”, i ndryshuar. * Rregullore e funksionimit të institucioneve arsimore parauniversitare në Republikën e Shqipërisë, miratuar me Urdhër nr.31, datë 28.01.2020 * Udhëzimi nr.17 “Për fillimin e vitit shkollor 2021-2022 në sistemin arsimor parauniversitar”, MAS (16.08 2021). * Udhëzimi nr. 30, datë 12.09.2018 “për numrin e nxënësve për klasë dhe normat e punës mësimore në institucionet e arsimit parauniversitar” i ndryshuar me Udhëzimin nr.14, date 28.7.2021 * Udhëzimi nr. 1, datë 20.01.2017 “Për funksionimin e sistemit të zhvillimit të vazhdueshëm profesional të punonjësve arsimorë”. * Udhëzimi nr. 4, datë 26.02.2021. “Për kriteret dhe procedurat e kualifikimit të mësuesve”. * Udhëzimi nr. 34, datë 11.09.2015 “Për vlerësimin e nxënësve për kurrikulën me kompetenca, në arsimin bazë”. * Udhëzimi nr. 14, datë 28.07.2016 “Për vlerësimin e nxënësve në arsimin e mesëm të lartë”. * Urdhri Nr.6, datë 10.01.2018 për zbatimin e nismës “Tri lëndë në gjashtë orë”. * Urdhër nr.46 datë 24.07.2020 “Për standardet profesionale të formimit të përgjithshëm dhe të formimit lëndor të mësuesve në sistemin arsimor parauniversitar”. |

|  |  |
| --- | --- |
| **FUSHA “PROGRAME LËNDORE TË HISTORISË”** | |
| **Kompetenca**  **“Zbatimi në mënyrë efektive i programeve të historisë në shkollë”** | **Literatura e rekomanduar** |
| **Rezultate të pritshme**  *Mësuesi i historisë:*   * zbaton programin duke respektuar të gjitha kërkesat dhe rubrikat e tij; * përshtat programin lëndor në përputhje me veçoritë e mjedisit në të cilin jep mësim; * përdor me efikasitet, në dobi të prirjeve bashkëkohore, fleksibilitetin e zbatimit të programit; * gjen ose harton materiale plotësuese kurrikulare që ndihmojnë në përvetësimin e koncepteve dhe aftësive të parashikuara në program; * gjen ose harton materiale plotësuese kurrikulare që pasurojnë formimin e nxënësve dhe nxitin mendimin e pavarur dhe kritik të tyre; * harton rezultate të nxëni për tema mësimore ose grup temash, kapitujsh, në përputhje me njohuritë dhe shkathtësitë e programit; * kategorizon rezultatet e të nxënit të programit sipas niveleve të arritjes së të nxënit; * tregon koherencën vertikale të kurrikulës (vazhdimësia dhe përshtatshmëria e programeve të historisë); * përzgjedh mjetet mësimore të nevojshme për të realizuar përmbushjen e rezultateve të të nxënit të programit; * siguron informacion që demonstron lidhjen e historisë me shkencat e tjera dhe me jetën reale. | * Korniza kurrikulare, 2014. * Programet me kurrikulën e bazuar në kompetenca, klasat VI-IX dhe klasa X -XII. |

|  |  |
| --- | --- |
| **FUSHA “ASPEKTE TË PEDAGOGJISË, METODOLOGJISË DHE PËRDORIMIT TË TIK-UT NË MËSIMDHËNIE-NXËNIE”** | |
| **Kompetenca I**  **“Zotërimi i njohurive pedagogjike specifike të nevojshme dhe të mjaftueshme për mësimdhënien e historisë”** | **Literatura e rekomanduar** |
| *Mësuesi i historisë:*   * demonstron përkushtim, motivim dhe përgjegjësi gjatë punës së tij; * përshtat punën e tij me zhvillimin fizik, social, emocional dhe konjitiv të nxënësve; * demonstron respekt, besim dhe objektivitet me nxënësit; * identifikon nxënësit me nevoja të veçanta (nxënësit me vështirësi në të nxënë dhe nxënësit e talentuar); * planifikon punën afatshkurtër dhe afatgjatë me nxënësit me nevoja të veçanta; * demonstron qëndrim pozitiv ndaj shkencës dhe lëndës së historisë; * edukon te nxënësit dashurinë dhe kërshërinë ndaj lëndës së historisë; * motivon nxënësit duke e konsideruar motiviminnjë nga çelësat e progresit të tyre; * krijon klimë të përshtatshme, motivuese dhe të kënaqshme për nxënësit; * punon me prindërit për përmirësimin e progresit të nxënësit. | * Korniza e vlerësimit të nxënësit, MAS, 23.07.2015. * Udhëzuesi i zhvillimit të kurrikulës në arsimin e mesëm të ulët, 2017 * Udhëzuesi i zhvillimit të kurrikulës në gjimnaz, 2016. * Udhëzues për kurrikulën me zgjedhje në gjimnaz, IZHA 2018. * Udhëzuesi për zhvillimin e lëndës së historisë në arsimin e mesëm të ulët, dhjetor 2018. * Udhëzuesi për zhvillimin e lëndës së historisë në arsimin e mesëm të lartë, dhjetor 2018. * Vlerësimi i nxënësit në arsimin e mesëm të ulët dhe në arsimin e mesëm të lartë. (M*aterial shpjegues në ndihmë të shkollave*), Shtator 2019. |
| **Kompetenca II**  **“Përdorimi i metodave dhe strategjive efektive në mësimdhënien e historisë”** | **Literatura e rekomanduar** |
| **Rezultate të pritshme**  *Mësuesi i historisë:*   * përzgjedh metodat dhe teknikat e përshtatshme për arritjen e një objektivi të caktuar; * përdor metoda e teknika që nxisin mendimin e pavarur e krijues të nxënësve; * planifikon një orë mësimore duke u bazuar në mësimdhënien me në qendër nxënësin; * përdor metoda e teknika që nxisin zhvillimin e të menduarit kritik të nxënësve; * përdor metoda e teknika që sigurojnë barazinë dhe gjithëpërfshirjen; * përdor proceset historike në mësimdhënien – nxënien e historisë; * demonstron teknika të ndryshme për vlerësimin e nxënësit; * shpjegon parimet e hartimit të një testi. | * Udhëzuesi i zhvillimit të kurrikulës në arsimin e mesëm të ulët, 2017 * Udhëzuesi i zhvillimit të kurrikulës në gjimnaz, 2016. * Nivelet e arritjes (arsimi bazë dhe arsimi i mesëm), IZHA 2016. * Udhëzues për kurrikulën me zgjedhje në gjimnaz, IZHA 2018. * Vlerësimi i nxënësit në arsimin e mesëm të ulët dhe në arsimin e mesëm të lartë. (M*aterial shpjegues në ndihmë të shkollave*), Shtator 2019. * Udhëzuesi për zhvillimin e lëndës së historisë në arsimin e mesëm të ulët, dhjetor 2018. * Udhëzuesi për zhvillimin e lëndës së historisë në arsimin e mesëm të lartë, dhjetor 2018. * Modele testesh për arsimin parauniversitar (Teste të hartuara nga mësuesit), Lënda: histori. * Modele testesh për arsimin parauniversitar (Teste të hartuara nga mësuesit), ASCAP 2020 Lënda: histori. * Modele pyetjesh nga mësuesit për mësuesit, ASCAP 2021, Lënda: histori. |
| **Kompetenca III**  **“Përdorimi i teknologjinë së informacionit dhe komunikimit për të rritur cilësinë e mësimdhënies dhe nxënies në histori”** | **Literatura e rekomanduar** |
| **Rezultate të pritshme**  *Mësuesi i historisë:*   * prezanton ngjarje/çështje historike duke përdorur teknologji të përshtatshme si: Power Point, Excel, Word; * nxit nxënësit të bëjnë kërkime dhe prezantime duke përdorur programe kompjuterike të njohura për ta; * gjen dhe përdor materiale nga website për të pasuruar dhe perfeksionuar mësimdhënie-nxënien; * përfshin nxënësit në projekte kurrikulare të lëndës së historisë apo në projekte kurrikulare të integruara të cilat ndërthuren me kërkime, gjetje dhe përdorime materialesh nga website, si dhe prezantime në Power Point, Prezi . | * Materiale në ndihmë të mësuesit të lëndës së historisë që përdoren në klasat VI - IX të arsimit të mesëm të ulët si dhe në klasat X - XII të arsimit të mesëm të lartë dhe kanë në fokus përdorimin e TIK-ut në mësimdhënie -nxënie. * Urdhër për miratimin e “Standardeve profesionale të mësuesit për përdorimin e Teknologjisë së Informacionit dhe Komunikimit”, nr. 84 datë 06.05.2021. * Material ndihmës për mësuesit lidhur me përdorimin e platformave online në procesin mësimor, ASCAP 2021 |

|  |  |
| --- | --- |
| **FUSHA: ASPEKTE TË ETIKËS DHE TË KOMUNIKIMIT** | |
| **Kompetenca**  **“Zbatimi i rregullave të etikës dhe komunikimit si elemente të domosdoshme në të gjithë punën e mësuesit”** | **Literatura e rekomanduar** |
| **Rezultate të pritshme**  *Mësuesi i historisë:*   * njeh rregullat e etikës dhe sjelljes që duhen respektuar në marrëdhënie me drejtuesit e institucionit arsimor, stafin pedagogjik, nxënësit, prindërit dhe komunitetin; * sillet në përputhje me rregullat e etikës dhe të sjelljes në marrëdhënie me drejtuesit, stafin pedagogjik, nxënësit, prindërit dhe komunitetin gjatë punës së tij brenda dhe jashtë institucionit arsimor. | * Kodi i Etikës së mësuesve në arsimin parauniversitar. * Urdhër nr.46 datë 24.07.2020 “Për standardet profesionale të formimit të përgjithshëm dhe të formimit lëndor të mësuesve në sistemin arsimor parauniversitar” |

|  |  |
| --- | --- |
| **FUSHA: ASPEKTE TË DREJTSHKRIMIT TË GJUHËS SHQIPE** | |
| **Kompetenca**  **“Zbatimi i rregullave të drejtshkrimit të gjuhës shqipe”** | **Literatura e rekomanduar** |
| **Rezultate të pritshme**  *Mësuesi i historisë:*   * njeh rregullat e drejtshkrimit të standardit të gjuhës shqipe; * demonstron zbatimin e rregullave të drejtshkrimit gjatë veprimtarive në institucionin arsimor. | * Drejtshkrimi i gjuhës shqipe. |

|  |  |
| --- | --- |
| **FUSHA: PËRMBAJTJA SHKENCORE E LËNDËS** | |
| **Kompetenca**  **“Respektimi i rigorozitetit shkencor në mësimdhënien e lëndës së historisë”** | **Literatura e rekomanduar** |
| **Rezultate të pritshme**  *Mësuesi i historisë:*   * dallon konceptet dhe shprehitë kryesore me të cilat operon lënda e historisë në klasat 6-9 dhe klasat 10-12; * përshkruan mënyrën e formimit të koncepteve të historisë në klasat 1-9 dhe klasat 10-12; * përshkruan zhvillimin vertikal, nga njëri vit në tjetrin, të koncepteve dhe shprehive; * dallon ndërvarësinë e koncepteve historike nga njëri - tjetri dhe lidhjen me konceptet e lëndëve të tjera; * shqyrton një sërë interpretimesh të së kaluarës që i përkasin periudhave të ndryshme historike për të vlerësuar vlefshmërinë e tyre, bazuar në burimet historike; * shpjegon pasojat në përfundimin e ngjarjeve, të situatave dhe të ndryshimeve historike; * komunikon njohuritë historike në forma të ndryshme, duke përdorur kronologjinë dhe fjalorin e duhur historik; * ndërton linjën e kohës, duke vendosur në të periudhat dhe ngjarjet e rëndësishme historike; * shpjegon shkallën dhe ritmin e ndryshimit, nëse ndryshimi arriti në progres dhe nëse po, për kë, për ngjarje/çështje të ndryshme historike; * përdor burimet historike për të shpjeguar arsyet dhe rezultatet e ngjarjeve, situatave dhe ndryshimeve historike për periudha të ndryshme të historisë; * dallon se si njerëzit dhe shoqëritë e përfshira në të njëjtën ngjarje historike mund të kenë përvoja dhe pikëpamje të ndryshme për të njëjtën ngjarje historike, bazuar në burimet historike;. * vlerëson rëndësinë e ngjarjeve, të njerëzve dhe të zhvillimeve historike në kontekstin e tyre historik dhe në ditët e sotme; * interpreton efektin e kohës, të vazhdimësisë dhe të ndryshimit në marrëdhëniet historike dhe rolin e tyre në perspektivat e së ardhmes; * vlerëson pozitën e qytetërimit shqiptar në raport me qytetërimet botërore; * shpjegon vlerat e trashëgimisë historike, duke e vlerësuar këtë trashëgimi si pjesë të përcaktimit të identitetit të një populli; * demonstron aftësi të kërkimit historik, duke u bazuar në burime historike për studimin e ngjarjeve të ndryshme të historisë; * shpjegon se lënda e historisë është thelbësore në zhvillimin e qytetarëve, të cilët i kuptojnë çështjet aktuale me zgjuarsi, nëpërmjet kuptimit, analizës dhe përfundimeve të nxjerra nga përvojat e së shkuarës. | * Programe dhe tekste të lëndës së historisë për mësuesin dhe nxënësin, si dhe materiale të tjera burimore që mbulojnë përmbajtjen e lëndës për klasat VI-IX për arsimin e mesëm të ulët dhe X - XII për arsimin e mesëm të lartë. |

1. Dokumentet ligjore, urdhëresat dhe udhëzimet e MAS-it që zbatohen në shkollë duke u përqendruar në ato të viteve të fundit. [↑](#footnote-ref-2)